b"\n_START_ARTICLE_\nJosep Sanus Tormo\n_START_SECTION_\nBiografia\n_START_PARAGRAPH_\nTreball\xc3\xa0 com a perit industrial i milit\xc3\xa0 en el PSPV-PSOE, partit amb el qual fou escollit alcalde d'Alcoi el 1979, merc\xc3\xa8 a un pacte amb el Partit Comunista del Pa\xc3\xads Valenci\xc3\xa0, i va mantenir el c\xc3\xa0rrec fins al 2000, amb majoria absoluta de 1983 a 1995. Durant aquest per\xc3\xadode tamb\xc3\xa9 fou executiu de la Federaci\xc3\xb3 Valenciana de Municipis i de la Federaci\xc3\xb3 Espanyola de Municipis i Prov\xc3\xadncies, i fou elegit diputat per la prov\xc3\xadncia d'Alacant a les eleccions generals espanyoles de 1996. Despr\xc3\xa9s fou elegit diputat a les eleccions a les Corts Valencianes de 1999._NEWLINE_El 25 de juliol de 2000 deix\xc3\xa0 l'Alcaldia d'Alcoi despr\xc3\xa9s de privatitzar el servei de l'aigua amb els vots del PP en contra dels seus socis pol\xc3\xadtics. L'executiva del PSPV li va obrir expedient i li va demanar la dimissi\xc3\xb3 com a president del grup Socialista en les Corts Valencianes per considerar que va entregar l'ajuntament al PP. Despr\xc3\xa9s de dedicar-se a la doc\xc3\xa8ncia un parell d'anys, el 2002 treball\xc3\xa0 a l'empresa constructora Urbanismo y Construcciones SA. Amb suport de la seva neboda Julia Company Sanus, va impulsar el 2002 una escissi\xc3\xb3 del PSPV, el Partit Socialista d'Alcoi, despr\xc3\xa9s Partit d'Alcoi, que no va assolir representaci\xc3\xb3 a les eleccions municipals de 2003. El 2005 va treballar a l'empresa Dise\xc3\xb1o y Estrategia Empresarial Mariola SL, establida a Rocafort."